Գուարակեսաբա էկոլոգիական կայան

Գուարակեսաբա էկոլոգիական կայան (պորտ.՝ Estação Ecológica da Guanabara), էկոլոգիական կայան Բրազիլիայի Պարանա նահանգի Գուարակեսաբա մունիցիպալիտետում։


== Տեղագրություն ==
4476 հա տարածքով Գուարակեսաբա էկոլոգիական կայանը ստեղծվել է 1982 թվականի մայիսի 31-ին։ Առափնյա ծովային բիոմում է։ Կառավարվում է Չիկո Մենդեսի Կենսաբազմազանության պահպանության ինստիտուտի կողմից։ Այն գտնվում է Պարանա նահանգի Գուարակեսաբա մունիցիպալիտետի տարածքում։ Էկոլոգիական արգելոցն ամբողջությամբ ընդգրկված է Գուարակեսաբա բնապահպանական պահպանվող տարածքում։ Լագամար մոզաիկի մի մասն է։


== Շրջակա միջավայր ==
Շրջանը մայրցամաքային և ծովային ծագման չմիավորված նստվածքի հարթ տարածք է։ Ամենաբարձր կետը ծովի մակարդակից բարձր է 30 մետր։ Պահպանման միավորումը գտնվում է Բենիտոյում տեղակայված Տագասաբա և Սեռա Նեգրա գետերի գետախառնունքում, ինչպես նաև Իտակուի Պակոտուվա ու Բոկասու գետերի միախառնման և Գուարակեսաբա, Պորուկուարա, Բիրիգուի ու Սաբուի գետերի գետաբերաններում։ Այս գետաբերանների միջև կան բազմաթիվ ջրանցքներ և սև ջրային ավազաններ։ Միավորումն ընդգրկում է Բայա դոս Պինեյրոսի արևմտյան, Բայա դե Գուարակեսաբայի հյուսիսային ու Էնսեադա դու Բենիտոյի արևմտյան հատվածներում գտնվող մանգլենիների տարածքները, ինչպես նաև Լարանժեյրաս, Ռաբելու, Պավոսա, Բանանաս և Գալիետա կղզիները։
Կայանը ընկած է խոնավ արևադարձային գոտում։ Տեղումների մեծ քանակություն դիտվում է փետրվար-ապրիլ ամիսներին։ Տարեկան տեղումների միջին քանակը 2365 մմ է։ Ջերմաստիճանը տատանվում է 17-26 °C, իսկ միջինը` 21 °C է։ Բուսականությունը պարունակում է Ատլանտյան խոնավ անտառը, անցումային անտառներն ու մանգլենիները։ Մանգլենիների հիմնական տեսակներն են՝ ռիզոֆորա մանգլենին, Laguncularia racemosa և Avicennia schaueriana։ Ծաղկում են մարտից հոկտեմբեր։ Դրանք դասավորվում են հստակ սահմանված գոտիների մեջ։ Գետի եզրին ամենամոտ գտնվողը ռիզոֆորա մանգլենին է։ Ձկներից ու թռչուններից բացի, մանգլենիներում կան խեցգետնակերպերի, փափկամարմինների և այլ անողնաշարավոր կենդանիների բազմաթիվ տեսակներ։


== Պահպանություն ==
Էկոլոգիական կայանը «խիստ բնական արգելոց է», որը գտնվում է Բնության պահպանության միջազգային միության Iա կատեգորիայի ներքո։ Կայանը ստեղծվել է մանգլենիներն ու կղզու էկոհամակարգը պահպանելու, անհետացող տեսակները պաշտպանելու, գենային բանկերը պահպանելու և գիտական հետազոտություններին աջակցելու համար։ Կարմրապոչ ամազոնը պահպանվող տեսակ է կայանում։

		


== Ծանոթագրություններ ==


== Աղբյուրներ ==
 (portuguese) Esec de Guaraqueçaba, Chico Mendes Institute for Biodiversity Conservation, արխիվացված  օրիգինալից 2016-08-09-ին, https://web.archive.org/web/20160809170043/http://www.icmbio.gov.br/portal/unidadesdeconservacao/biomas-brasileiros/marinho/unidades-de-conservacao-marinho/2252-esec-de-guaraquecaba, վերցված է 2016-04-15 
«Estação Ecológica Guaraqueçaba» (portuguese), Ambiente Brasil, http://ambientes.ambientebrasil.com.br/unidades_de_conservacao/estacao_ecologica/estacao_ecologica_guaraquecaba.html, վերցված է 2016-04-15 
 (portuguese) Unidade de Conservação: Estação Ecológica de Guaraqueçaba, MMA: Ministério do Meio Ambiente, http://sistemas.mma.gov.br/cnuc/index.php?ido=relatorioparametrizado.exibeRelatorio&relatorioPadrao=true&idUc=54, վերցված է 2016-05-07 
 (portuguese) Unidades de Conservação - Mosaico do Litoral Sul de São Paulo e do Litoral do Paraná - LAGAMAR, ICMBio, արխիվացված  օրիգինալից 2019-05-27-ին, https://web.archive.org/web/20190527203930/http://www.icmbio.gov.br/portal/mosaicosecorredoresecologicos/moscaicos-reconhecidos-oficialmente/49-menu-o-que-fazemos/1877-unidades-de-conservacao-mosaico-do-litoral-sul-de-sao-paulo-e-do-litoral-do-parana-lagamar, վերցված է 2016-09-19